ประกาศกรมสรรพสามิตประกาศกรมสรรพสามิตเรื่องหลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน เพื่อส่งเสริมอุตสาหกรรมน้ำมันและผลิตภัณฑ์น้ำมันและเพิ่มศักยภาพการดำเนินธุรกิจปิโตรเลียมเพื่อส่งเสริมและสนับสนุนยุทธศาสตร์การปรับประเทศไทยเป็นศูนย์กลางพลังงานของภูมิภาคและเพื่อให้การยกเว้นภาษีสำหรับน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมันเป็นไปอย่างทันสมัยมีประสิทธิภาพ ประสิทธิผล ตลอดจนเป็นไปในแนวทางเดียวกันอาศัยอำนาจตามความในมาตรา๑๐๓ แห่งพระราชบัญญัติภาษีสรรพสามิต พ.ศ. ๒๕๒๗ ซึ่งแก้ไขเพิ่มเติมโดยพระราชบัญญัติภาษีสรรพสามิต(ฉบับที่ ๒) พ.ศ. ๒๕๓๔ ประกาศกระทรวงการคลัง เรื่อง ลดอัตราและยกเว้นภาษีสรรพสามิต(ฉบับที่ ๒๗) ลงวันที่ ๓๐ ธันวาคม พ.ศ. ๒๕๓๔ ซึ่งแก้ไขเพิ่มเติมโดยประกาศกระทรวงการคลังเรื่อง ยกเว้นภาษีสรรพสามิต (ฉบับที่ ๖๙) ลงวันที่ ๙กุมภาพันธ์ พ.ศ. ๒๕๔๗กรมสรรพสามิตจึงกำหนดหลักเกณฑ์และเงื่อนไขไว้ ดังต่อไปนี้ข้อ ๑ ให้ยกเลิก๑.๑ ประกาศกรมสรรพสามิต เรื่อง หลักเกณฑ์วิธีการและเงื่อนไขในการยกเว้นภาษีสำหรับน้ำมันและผลิตภัณฑ์น้ำมันที่นำไปใช้เป็นวัตถุดิบในการผลิตผลิตภัณฑ์อุตสาหกรรมเคมีปิโตรเลียมและอุตสาหกรรมตัวสารละลาย (โซลเว้นท์)ลงวันที่ ๓๐ ตุลาคม พ.ศ. ๒๕๔๑๑.๒ ประกาศกรมสรรพสามิต เรื่อง หลักเกณฑ์วิธีการและเงื่อนไขในการยกเว้นภาษีสำหรับแนพทา รีฟอร์เมทไพโรลายสิสก๊าซโซลีนและของเหลวที่คล้ายกันและน้ำมันเตาและน้ำมันที่คล้ายกันที่นำไปใช้เป็นวัตถุดิบในการผลิตผลิตภัณฑ์น้ำมันในโรงกลั่นน้ำมันลงวันที่ ๓๐ ตุลาคม พ.ศ. ๒๕๔๑ข้อ ๒ ในประกาศนี้โรงอุตสาหกรรมต้นทาง หมายความว่า โรงอุตสาหกรรมตามพระราชบัญญัติภาษีสรรพสามิต พ.ศ. ๒๕๒๗ ที่ผลิตน้ำมันและผลิตภัณฑ์น้ำมันและมีการส่งไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมันและให้หมายความรวมถึงบริเวณท่าเรือรับ จ่ายและเรือที่เทียบอยู่ที่ท่าเรือของโรงอุตสาหกรรมด้วยโรงอุตสาหกรรมปลายทาง หมายความว่า โรงอุตสาหกรรมน้ำมันและผลิตภัณฑ์น้ำมันตามพระราชบัญญัติภาษีสรรพสามิต พ.ศ. ๒๕๒๗ซึ่งรับน้ำมันและผลิตภัณฑ์น้ำมันเพื่อใช้เป็นวัตถุดิบหรือส่วนประกอบในการผลิตในโรงอุตสาหกรรม และให้หมายความรวมถึงบริเวณท่าเรือรับ จ่ายและเรือที่เทียบอยู่ที่ท่าเรือของโรงอุตสาหกรรมด้วยผู้ประกอบอุตสาหกรรมต้นทาง หมายความว่าเจ้าของหรือผู้รับผิดชอบในการดำเนินงานของโรงอุตสาหกรรมต้นทางผู้ประกอบอุตสาหกรรมปลายทาง หมายความว่าเจ้าของหรือผู้รับผิดชอบในการดำเนินงานของโรงอุตสาหกรรมปลายทางเขตปลอดภาษี หมายความว่า เขตปลอดภาษีสรรพสามิต ซึ่งอธิบดีประกาศกำหนดโดยมีหลักเกณฑ์คือ ตั้งอยู่บริเวณชายฝั่งทะเลหรือมีท่อขนส่งน้ำมันและผลิตภัณฑ์น้ำมันไปยังท่าเรือเพื่อให้สามารถขนส่งน้ำมันและผลิตภัณฑ์น้ำมันทางเรือได้ข้อ ๓[๑] โรงอุตสาหกรรมต้นทางและโรงอุตสาหกรรมปลายทางต้องติดตั้งระบบฐานข้อมูลทางอิเล็กทรอนิกส์โดยการเชื่อมโยงเครือข่าย(Online Data System)มายังกรมสรรพสามิตเว้นแต่มีเหตุผลอันสมควรซึ่งได้รับความเห็นชอบจากอธิบดีหรือผู้ซึ่งอธิบดีมอบหมายการรับน้ำมันและผลิตภัณฑ์น้ำมันที่ขอยกเว้นภาษีมาใช้เป็นวัตถุดิบหรือส่วนประกอบในการผลิตจะต้องอยู่ภายใต้การควบคุมตรวจสอบของเจ้าพนักงานสรรพสามิตเว้นแต่อธิบดีหรือผู้ซึ่งอธิบดีมอบหมายจะสั่งการเป็นอย่างอื่นมิให้นำความในวรรคหนึ่งมาใช้บังคับกับโรงอุตสาหกรรมที่ผลิตน้ำมันหล่อลื่น และน้ำมันที่คล้ายกัน[๒]ข้อ ๔[๓] โรงอุตสาหกรรมปลายทางซึ่งมีขบวนการผลิตน้ำมันและผลิตภัณฑ์น้ำมันโดยวิธีผสม(Blending)เท่านั้น จะต้องตั้งอยู่ในเขตปลอดภาษีเว้นแต่จะได้รับอนุญาตจากอธิบดีหรือผู้ซึ่งอธิบดีมอบหมายให้ตั้งอยู่นอกเขตปลอดภาษีได้มิให้นำความในวรรคหนึ่งมาใช้บังคับกับโรงอุตสาหกรรมที่ผลิตน้ำมันหล่อลื่นและน้ำมัน ที่คล้ายกัน[๔]ข้อ ๕ผู้ประกอบอุตสาหกรรมต้นทางที่ประสงค์จะขอยกเว้นภาษีสำหรับน้ำมันและผลิตภัณฑ์น้ำมันที่จะนำออกจากโรงอุตสาหกรรมต้นทางเพื่อจะส่งไปใช้เป็นวัตถุดิบหรือส่วนประกอบในการผลิตในโรงอุตสาหกรรมปลายทางให้ปฏิบัติดังนี้๕.๑ แจ้งการขอยกเว้นภาษีต่ออธิบดีหรือผู้ซึ่งอธิบดีมอบหมายตามแบบภษ. ๐๑๔๕ ท้ายประกาศนี้โดยผ่านระบบเครือข่ายอินเตอร์เน็ตที่เว็บไซต์กรมสรรพสามิต http:\\www.excise.go.thหรือวิธีการอื่นซึ่งได้รับอนุมัติจากอธิบดีหรือผู้ซึ่งอธิบดีมอบหมาย ณสำนักงานสรรพสามิตพื้นที่ที่โรงอุตสาหกรรมต้นทางตั้งอยู่๕.๒แจ้งให้เจ้าพนักงานสรรพสามิตประจำโรงอุตสาหกรรมต้นทางทราบตามแบบ น.ม. ๒/๔ (ยกเว้นภาษี) ท้ายประกาศนี้ โดยผ่านระบบเครือข่ายอินเตอร์เน็ตที่เว็บไซต์กรมสรรพสามิต http:\\ หรือวิธีการอื่นซึ่งได้รับอนุมัติจากอธิบดีหรือผู้ซึ่งอธิบดีมอบหมายก่อนนำน้ำมันและผลิตภัณฑ์น้ำมันที่ขอยกเว้นภาษีออกจากโรงอุตสาหกรรมต้นทางกรณีโรงอุตสาหกรรมต้นทางเป็นโรงอุตสาหกรรมที่ผลิตน้ำมันหล่อลื่นและน้ำมันที่คล้ายกัน ซึ่งไม่มีเจ้าพนักงานสรรพสามิตประจำโรงอุตสาหกรรมให้แจ้งเจ้าพนักงานสรรพสามิตแห่งท้องที่ที่โรงอุตสาหกรรมตั้งอยู่ทราบ ตามแบบ น.ม.๒/๔ (ยกเว้นภาษี)ก่อนนำน้ำมันหล่อลื่นและน้ำมันที่คล้ายกันที่ขอยกเว้นภาษีออกจากโรงอุตสาหกรรมต้นทาง[๕]๕.๓ ส่งแบบภษ. ๐๑ - ๔๕ ต้นฉบับพร้อมหลักฐานแสดงการตรวจสอบน้ำมันและผลิตภัณฑ์น้ำมันที่นำออกจากโรงอุตสาหกรรมต้นทางและที่รับเข้าโรงอุตสาหกรรมปลายทาง ให้ผู้ซึ่งได้รับคำขอตามข้อ ๕.๑ภายในหกสิบวันนับแต่วันที่นำน้ำมันและผลิตภัณฑ์น้ำมันออกจากโรงอุตสาหกรรมต้นทางเพื่อดำเนินการเกี่ยวกับการยกเว้นภาษีต่อไป๕.๔ จัดทำบัญชีและงบเดือน ดังนี้๕.๔.๑ บัญชีประจำวันแสดงการรับและการจ่ายวัตถุดิบ (ภษ. ๐๓ - ๐๕) เก็บไว้ที่โรงอุตสาหกรรม๕.๔.๒ บัญชีประจำวันแสดงการผลิตและจำหน่าย (ภษ. ๐๓ - ๐๖) เก็บไว้ที่โรงอุตสาหกรรม๕.๔.๓งบเดือนแสดงรายการเกี่ยวกับวัตถุดิบ การผลิต การจำหน่ายและยอดคงเหลือสินค้า (ภษ. ๐๑ - ๔๒) ส่งให้สำนักงานสรรพสามิตพื้นที่ที่โรงอุตสาหกรรมตั้งอยู่ ภายในวันที่ ๑๕ ของเดือนถัดไป โดยผ่านระบบเครือข่ายอินเตอร์เน็ตที่เว็บไซต์กรมสรรพสามิต http:\\ หรือวิธีการอื่นซึ่งได้รับอนุมัติจากอธิบดีหรือผู้ซึ่งอธิบดีมอบหมายข้อ ๖ผู้นำเข้าที่ประสงค์จะขอยกเว้นภาษีสำหรับน้ำมันและผลิตภัณฑ์น้ำมันที่จะนำเข้าจากต่างประเทศเพื่อส่งไปใช้เป็นวัตถุดิบในโรงอุตสาหกรรมปลายทางให้ปฏิบัติดังนี้๖.๑ยื่นคำขอยกเว้นภาษีต่ออธิบดีหรือผู้ซึ่งอธิบดีมอบหมายตามแบบ ภษ. ๐๑ - ๔๕ ท้ายประกาศนี้ ณสำนักงานสรรพสามิตพื้นที่ที่ด่านศุลกากรที่มีการนำเข้าตั้งอยู่เพื่อดำเนินการพิจารณาอนุมัติให้ยกเว้นภาษีก่อนการนำเข้า๖.๒แจ้งให้เจ้าพนักงานสรรพสามิตแห่งท้องที่ที่ด่านศุลกากรที่มีการนำเข้าตั้งอยู่ทราบตามแบบน.ม. ๒/๔ (ยกเว้นภาษี) ท้ายประกาศนี้โดยผ่านระบบเครือข่ายอินเตอร์เน็ตที่เว็บไซต์กรมสรรพสามิต http:\\ หรือวิธีการอื่นซึ่งได้รับอนุมัติจากอธิบดีหรือผู้ซึ่งอธิบดีมอบหมายก่อนขนน้ำมันและผลิตภัณฑ์น้ำมันที่นำเข้าไปยังโรงอุตสาหกรรมปลายทาง๖.๓ ส่งหลักฐานการนำเข้าน้ำมันและผลิตภัณฑ์น้ำมันและหลักฐานการรับน้ำมันและผลิตภัณฑ์น้ำมันเข้าโรงอุตสาหกรรมปลายทางให้ผู้ซึ่งได้รับคำขอตามข้อ ๖.๑ ภายในหกสิบวันนับแต่วันที่นำเข้าข้อ ๗ ให้ผู้ประกอบอุตสาหกรรมปลายทางปฏิบัติดังนี้๗.๑ แจ้งกรรมวิธีการผลิต และรายละเอียดคุณสมบัติ (Specification) ของวัตถุดิบหรือส่วนประกอบในการผลิต และผลิตภัณฑ์ที่ผลิตได้ต่ออธิบดีหรือผู้ซึ่งอธิบดีมอบหมายก่อนการแจ้งขอยกเว้นภาษีในครั้งแรกหากมีการเปลี่ยนแปลงกรรมวิธีการผลิตตามวรรคแรกต้องแจ้งการเปลี่ยนแปลงดังกล่าวให้อธิบดีหรือผู้ซึ่งอธิบดีมอบหมายทราบก่อนที่จะดำเนินการเปลี่ยนแปลงทุกครั้ง๗.๒ก่อนการรับน้ำมันและผลิตภัณฑ์น้ำมันที่ขอยกเว้นภาษีเข้าโรงอุตสาหกรรมปลายทางให้ผู้ประกอบอุตสาหกรรมปลายทางแจ้งเจ้าพนักงานสรรพสามิตประจำโรงอุตสาหกรรมปลายทางทราบตามแบบน.ม. ๒/๔ (ยกเว้นภาษี) ท้ายประกาศนี้โดยผ่านระบบเครือข่ายอินเตอร์เน็ตที่เว็บไซต์กรมสรรพสามิตhttp:\\ หรือวิธีการอื่นซึ่งได้รับอนุมัติจากอธิบดีหรือผู้ซึ่งอธิบดีมอบหมายกรณีโรงอุตสาหกรรมปลายทางเป็นโรงอุตสาหกรรมที่ผลิตน้ำมันหล่อลื่นและน้ำมันที่คล้ายกัน ซึ่งไม่มีเจ้าพนักงานสรรพสามิตประจำโรงอุตสาหกรรมให้แจ้งเจ้าพนักงานสรรพสามิตแห่งท้องที่ที่โรงอุตสาหกรรมตั้งอยู่ทราบ ตามแบบ น.ม.๒/๔ (ยกเว้นภาษี) ก่อนรับน้ำมันหล่อลื่น และน้ำมันที่คล้ายกันที่ขอยกเว้นภาษีเข้าโรงอุตสาหกรรมปลายทาง[๖]๗.๓ จัดทำบัญชีและงบเดือนดังนี้๗.๓.๑บัญชีประจำวันแสดงการรับและการจ่ายวัตถุดิบ (ภษ. ๐๓ - ๐๕) เก็บไว้ที่โรงอุตสาหกรรม๗.๓.๒บัญชีประจำวันแสดงการผลิตและจำหน่าย (ภษ. ๐๓ - ๐๖)เก็บไว้ที่โรงอุตสาหกรรม๗.๓.๓งบเดือนแสดงรายการเกี่ยวกับวัตถุดิบ การผลิต การจำหน่ายและยอดคงเหลือสินค้า (ภษ. ๐๑ - ๔๒) ส่งให้สำนักงานสรรพสามิตพื้นที่ที่โรงอุตสาหกรรมตั้งอยู่ ภายในวันที่ ๑๕ ของเดือนถัดไป โดยผ่านระบบเครือข่ายอินเตอร์เน็ตที่เว็บไซต์กรมสรรพสามิตhttp:\\ หรือวิธีการอื่นซึ่งได้รับอนุมัติจากอธิบดีหรือผู้ซึ่งอธิบดีมอบหมาย๗.๔[๗]กรณีที่ผู้ประกอบอุตสาหกรรมปลายทางประสงค์จะนำน้ำมันและผลิตภัณฑ์น้ำมันที่ขอยกเว้นภาษีมาใช้เป็นวัตถุดิบหรือส่วนประกอบในการผลิตในโรงอุตสาหกรรมปลายทางตามข้อ๔ จะต้องถือปฏิบัติเพิ่มเติมดังนี้๗.๔.๑ ถัง ท่อทาง ตลอดจนระบบและอุปกรณ์ต่าง ๆที่ใช้ในการตรวจวัดปริมาณน้ำมันและผลิตภัณฑ์น้ำมันที่เกี่ยวข้องจะต้องได้รับการตรวจสอบและรับรองจากกรมสรรพสามิต๗.๔.๒รายงานปริมาณการจ่ายน้ำมันและผลิตภัณฑ์น้ำมันออกจากโรงอุตสาหกรรมปลายทางส่งให้กรมสรรพสามิตและสำนักงานสรรพสามิตพื้นที่ที่โรงอุตสาหกรรมปลายทางตั้งอยู่โดยทางe-mailหรือทางโทรสารภายในสามวันนับแต่วันที่นำน้ำมันและผลิตภัณฑ์น้ำมันออกจากโรงอุตสาหกรรมปลายทางมิให้นำความในวรรคหนึ่งมาใช้บังคับกับโรงอุตสาหกรรมที่ผลิตน้ำมันหล่อลื่น และน้ำมันที่คล้ายกัน[๘]๗.๕[๙] หากผู้ประกอบอุตสาหกรรมปลายทางประสงค์จะจำหน่ายจ่ายโอนวัตถุดิบหรือส่วนประกอบในการผลิตที่ได้รับยกเว้นภาษีซึ่งรับมาจากโรงอุตสาหกรรมต้นทางเพื่อนำไปใช้เป็นวัตถุดิบหรือส่วนประกอบในการผลิตที่โรงอุตสาหกรรมปลายทางอีกแห่งหนึ่งให้แจ้งเจ้าพนักงานสรรพสามิตแห่งท้องที่ที่โรงอุตสาหกรรมตั้งอยู่ทราบตามแบบ น.ม. ๒/๔ (ยกเว้นภาษี)ก่อนนำวัตถุดิบหรือส่วนประกอบในการผลิตที่ได้รับยกเว้นภาษีออกจากโรงอุตสาหกรรมและต้องลงรายการในบัญชีประจำวันแสดงการรับและการจ่ายวัตถุดิบ(ภษ. ๐๓-๐๕)ให้ชัดเจนว่าได้จำหน่ายจ่ายโอนวัตถุดิบหรือส่วนประกอบในการผลิตที่ได้รับยกเว้นภาษีให้แก่โรงอุตสาหกรรมปลายทางแห่งใดจำนวนเท่าใดให้ผู้ประกอบอุตสาหกรรมปลายทางอีกแห่งหนึ่งซึ่งประสงค์จะรับวัตถุดิบหรือส่วนประกอบในการผลิตที่ได้รับยกเว้นภาษีจากผู้ประกอบอุตสาหกรรมปลายทางแห่งแรกแจ้งเจ้าพนักงานสรรพสามิตแห่งท้องที่ที่โรงอุตสาหกรรมตั้งอยู่ทราบตามแบบน.ม. ๒/๔ (ยกเว้นภาษี) ก่อนรับวัตถุดิบหรือส่วนประกอบในการผลิตที่ได้รับยกเว้นภาษีเข้าโรงอุตสาหกรรมทั้งนี้จะต้องนำวัตถุดิบหรือส่วนประกอบในการผลิตที่ได้รับยกเว้นภาษีที่ได้รับโอนมาไปใช้เป็นวัตถุดิบหรือส่วนประกอบในการผลิตทั้งจำนวนข้อ ๘หากจำนวนน้ำมันและผลิตภัณฑ์น้ำมันที่รับเข้าโรงอุตสาหกรรมปลายทางมีจำนวนน้อยกว่าจำนวนที่นำออกจากโรงอุตสาหกรรมต้นทางหรือจำนวนที่นำเข้าแล้วแต่กรณี เกินกว่าร้อยละ๐.๕ให้ผู้ประกอบอุตสาหกรรมต้นทางหรือผู้นำเข้ามีหน้าที่ต้องชำระภาษีสำหรับน้ำมันและผลิตภัณฑ์น้ำมันตามชนิดและจำนวนที่สูญหายหรือขาดจำนวนไปในอัตราภาษีที่ใช้บังคับอยู่ณ วันที่ความรับผิดในอันจะต้องเสียภาษีเกิดขึ้น เว้นแต่จะมีเหตุผลอันสมควรซึ่งได้รับความเห็นชอบจากอธิบดีหรือผู้ซึ่งอธิบดีมอบหมายข้อ ๙การดำเนินการเกี่ยวกับการขอยกเว้นภาษีที่ได้กระทำไปแล้วตามประกาศกรมสรรพสามิตที่ยกเลิกโดยข้อ๑ แห่งประกาศนี้ ให้เป็นอันใช้ได้สำหรับการดำเนินการต่อไปให้เป็นไปตามที่กำหนดในประกาศนี้ข้อ ๑๐[๑๐]ให้ผู้อำนวยการสำนักมาตรฐานและพัฒนาการจัดเก็บภาษี ๒ เป็นผู้รักษาการและวินิจฉัยสั่งการและผ่อนผันการปฏิบัติตามประกาศนี้ข้อ ๑๑[๑๑]ประกาศนี้ให้ใช้บังคับตั้งแต่วันออกประกาศเป็นต้นไปประกาศ ณ วันที่ ๒๔กุมภาพันธ์ พ.ศ. ๒๕๔๗สถิตย์ ลิ่มพงศ์พันธุ์อธิบดีกรมสรรพสามิต[เอกสารแนบท้าย]๑.[๑๒]คำขอยกเว้นภาษีสรรพสามิตน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน(ภษ.๐๑-๔๕)๒. แบบแจ้งการรับ จ่ายน้ำมันและผลิตภัณฑ์น้ำมัน (แบบ น.ม. ๒/๔ (ยกเว้นภาษี))(ดูข้อมูลจากภาพกฎหมาย)ประกาศกรมสรรพสามิต เรื่องหลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน (ฉบับที่ ๒)[๑๓]ข้อ ๔ประกาศนี้ให้ใช้บังคับตั้งแต่วันออกประกาศเป็นต้นไปประกาศกรมสรรพสามิตเรื่อง หลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบ หรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน(ฉบับที่ ๓)[๑๔]ข้อ ๔กรณีที่ได้มีการนำน้ำมันและผลิตภัณฑ์น้ำมันออกจากโรงอุตสาหกรรมต้นทางไปก่อนวันออกประกาศฉบับนี้ให้ผู้ประกอบอุตสาหกรรมแจ้งการขอยกเว้นภาษีตามแบบ ภษ. ๐๑ - ๔๕สำหรับน้ำมันและผลิตภัณฑ์น้ำมันดังกล่าวภายใน ๑๐ วันนับแต่วันที่ประกาศฉบับนี้มีผลใช้บังคับโดยให้ถือว่าเป็นการดำเนินการตามประกาศกรมสรรพสามิตเรื่องหลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมันข้อ ๕ประกาศนี้ให้ใช้บังคับตั้งแต่วันที่ ๑ กุมภาพันธ์ พ.ศ. ๒๕๕๒ เป็นต้นไปประกาศกรมสรรพสามิต เรื่องหลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน (ฉบับที่ ๔)[๑๕]ข้อ ๕ประกาศนี้ให้ใช้บังคับตั้งแต่วันถัดจากวันออกประกาศเป็นต้นไปประกาศกรมสรรพสามิต เรื่องหลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน (ฉบับที่ ๕)[๑๖]ข้อ๗ประกาศนี้ให้ใช้บังคับตั้งแต่วันออกประกาศเป็นต้นไปปุณิกา/ปรับปรุง๖ มิถุนายน ๒๕๖๐นุสรา/ตรวจ๒๖ กรกฎาคม ๒๕๖๐[๑] ข้อ ๓แก้ไขเพิ่มเติมโดยประกาศกรมสรรพสามิต เรื่องหลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน (ฉบับที่๓)[๒] ข้อ ๓ วรรคสามเพิ่มโดยประกาศกรมสรรพสามิต เรื่องหลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบ หรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน(ฉบับที่ ๕)[๓]ข้อ ๔ แก้ไขเพิ่มเติมโดยประกาศกรมสรรพสามิต เรื่องหลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน (ฉบับที่๔)[๔] ข้อ ๔ วรรคสองเพิ่มโดยประกาศกรมสรรพสามิต เรื่องหลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน (ฉบับที่๕)[๕] ข้อ ๕.๒ วรรคสองเพิ่มโดยประกาศกรมสรรพสามิต เรื่อง หลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน (ฉบับที่๕)[๖] ข้อ ๗.๒ วรรคสองเพิ่มโดยประกาศกรมสรรพสามิต เรื่องหลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน (ฉบับที่๕)[๗]ข้อ ๗.๔ แก้ไขเพิ่มเติมโดยประกาศกรมสรรพสามิต เรื่องหลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน (ฉบับที่๔)[๘] ข้อ ๗.๔ วรรคสองเพิ่มโดยประกาศกรมสรรพสามิต เรื่องหลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน (ฉบับที่๕)[๙] ข้อ ๗.๕ เพิ่มโดยประกาศกรมสรรพสามิตเรื่อง หลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน (ฉบับที่๕)[๑๐] ข้อ ๑๐ แก้ไขเพิ่มเติมโดยประกาศกรมสรรพสามิต เรื่อง หลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน (ฉบับที่๔)[๑๑] ราชกิจจานุเบกษา เล่ม ๑๒๑/ตอน ๓๙ ง/หน้า ๑๕๔/๑๓ พฤษภาคม ๒๕๔๗[๑๒]คำขอยกเว้นภาษีสรรพสามิตน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน(ภษ.๐๑-๔๕) แก้ไขเพิ่มเติมโดยประกาศกรมสรรพสามิตเรื่องหลักเกณฑ์และเงื่อนไขการยกเว้นภาษีน้ำมันและผลิตภัณฑ์น้ำมันที่นำไปใช้เป็นวัตถุดิบหรือส่วนประกอบในการผลิตในโรงอุตสาหกรรมน้ำมันและผลิตภัณฑ์น้ำมัน (ฉบับที่๔)[๑๓] ราชกิจจานุเบกษา เล่ม ๑๒๕/ตอนพิเศษ๑๒๒ ง/หน้า ๑๕/๒๕ กรกฎาคม ๒๕๕๑[๑๔] ราชกิจจานุเบกษา เล่ม ๑๒๖/ตอนพิเศษ๒๔ ง/หน้า ๑๖/๑๓ กุมภาพันธ์ ๒๕๕๒[๑๕] ราชกิจจานุเบกษา เล่ม ๑๒๗/ตอนพิเศษ๑๗ ง/หน้า ๓๙/๒ กุมภาพันธ์ ๒๕๕๓[๑๖] ราชกิจจานุเบกษา เล่ม ๑๓๔/ตอนพิเศษ ๑๒๓ ง/หน้า ๓๔/๔ พฤษภาคม ๒๕๖๐